[{"text_idx": "#000003", "text": "Tallinna opositsioon ei mo\u0303ista, miks kaks abilinnapead aru andma ei tule"}, {"text_idx": "#000005", "text": "Tallinna volikogu opositsioon on pahane kahe abilinnapea \u2013 liikluse eest vastutava Vladimir Sveti ja hariduse eest vastutava Andrei Kante \u2013 peale, kes ei osale neljapa\u0308evasel volikogu infotunnil, kus opositsioon soovib esitada ku\u0308simusi kooliaasta eelse liikluskaose kohta Tallinna su\u0308dalinnas."}, {"text_idx": "#000006", "text": "ERR-i poole po\u0308o\u0308rdunud Isamaa ja Reformierakonna fraktsiooni juhfiguurid ei mo\u0303istnud, miks ei soovi liikluse ja hariduselu eest vastutavad abilinnapead kooliaasta alguse eel linnavolikogu infotunnis saadikute ku\u0308simustele vastata."}, {"text_idx": "#000007", "text": "Linnavolinike mure on seda mo\u0303istetavam, et veel eelmisel na\u0308dalal oli linnavalitsusel plaanis istungile saata vaid u\u0308ks abilinnapea, ettevo\u0303tluse ja innovatsiooni eest vastutav sotsiaaldemokraat Joosep Vimm. U\u0308leja\u0308a\u0308nud seitsmele linnavalitsuse liikmele ei sobinud infotund graafikusse."}, {"text_idx": "#000008", "text": "Volikogu eestseisuses linnavalitsuse otsuse vastu protestinud Isamaa fraktsiooni esimees Karl Sander Kase u\u0308tles ERR-ile, et linnasekreta\u0308r Priit Lello lubas seeja\u0308rel kaebuse edasi anda ning peale seda teatati linnavalitsusest, et lisaks Vimmale osalevad neljapa\u0308evases infotunnis ka linnaplaneerimise eest vastutav abilinnapea Madle Lippus (samuti SDE) ja linnavara ning mupo ja spordi eest vastutav keskerakondlane Tiit Terik."}, {"text_idx": "#000009", "text": "Sveti pidigi infotunnis asendama Terik, kuid Teriku no\u0303unik teatas, et liikluskaose kohta siiski ku\u0308sida ei saa. Selle na\u0308dala alguses u\u0308ritas Isamaa fraktsioon ku\u0308simust siiski pa\u0308evakavasse suruda."}, {"text_idx": "#000011", "text": "Kase so\u0303nul ja\u0308a\u0308b arusaamatuks, miks Kante ja Svet siiski infotundi sel na\u0308dalal va\u0308ldivad. \"Kooliaasta alguse ees oleks elementaarne vastata linnavolikogu liikmete ku\u0308simustele,\" nentis ta."}, {"text_idx": "#000012", "text": "Sama mure oli ka Reformierakonna fraktsiooni aseesimehel Sander Andlal. Lisaks abilinnapeade po\u0303iklemisele ei mahu opositsioonile pa\u0308he ka see, et linnavalitsus ei leidnud suvel poolteist kuud u\u0308htki po\u0303hjust, miks istungiks kokku tulla."}, {"text_idx": "#000013", "text": "Svet: ku\u0308simusi saab esitada kogu aeg, see ei pea toimuma kaamera ees"}, {"text_idx": "#000014", "text": "Abilinnapea Svet u\u0308tles ERR-ile saadetud kommentaaris, et ta on koos Kantega sel na\u0308dalal kohtunud juba koolijuhtidega ning teisipa\u0308eval toimus samal teemal po\u0303hjalik pressikonverents ning et volikogu liikmete ku\u0308simustele ei pea ilmtingimata vastama kaamera ees infotunnis, mida ko\u0303ik huvilised saavad otseu\u0308lekandes ja\u0308lgida."}, {"text_idx": "#000015", "text": "\"Ko\u0303ikidel linnavolinikel on alati vo\u0303imalus esitada kirjalikke arupa\u0308rimisi, millele ka operatiivselt vastatakse. Ku\u0308simustele vastatakse jooksvalt, mitte ainult siis, kui volikogu infotunnis on otseu\u0308lekanne sisse lu\u0308litatud,\" u\u0308tles Svet."}, {"text_idx": "#000016", "text": "Svet ma\u0308rkis, et tema teada pole seni u\u0308htegi arupa\u0308rimist liikluskorralduse ku\u0308simustes linnavolinikelt laekunud. Ja u\u0308leu\u0308ldse ei osale abilinnapead infotunnis teemade, vadi graafiku ja\u0308rgi, lisas ta."}, {"text_idx": "#000018", "text": "Enne kooliaasta algus tunnistavad samas ka mo\u0303lemad abilinnapead, nii Kante kui ka Svet, et su\u0308dalinnas asuvate koolide lastel saab su\u0308gisel keeruline olema pa\u0308evast pa\u0308eva o\u0303igel ajal kooli jo\u0303uda."}, {"text_idx": "#000019", "text": "Kante so\u0303nul on ka koolidele o\u0308eldud, et hilinemistesse suhtutaks mo\u0303istvalt."}, {"text_idx": "#000020", "text": "\"Koolijuhid mo\u0303istavad probleemi ja vo\u0303imalusel arvestavad nendest tulenevate ha\u0308iringutega. Vanematele tuletatakse o\u0303ppeaasta eel eKooli vo\u0303i Stuudiumi kaudu meelde, millised ajutised liikluskorralduslikud muudatused kesklinnas kehtivad ning antakse soovitusi, kuidas ko\u0303ige otstarbekam on olukorraga hakkama saada. Eelko\u0303ige tasuks algklasside o\u0303pilaste vanematel koos lapsega koolitee varakult u\u0308le vaadata ja kooli minekut harjutada. Lapse kooli saatmiseks vo\u0303iks isikliku auto asemel kasutada pigem u\u0308histransporti,\" lausus Kante."}, {"text_idx": "#000022", "text": "\"Pigem la\u0308heb olukord isegi hullemaks. Teade, et Tallinna 21. kool satub ta\u0308ielikku remondi- ja ehitusto\u0308o\u0308de epitsentrisse, paneb muretsema paljud lapsed ja lapsevanemad. Lisaks tunnevad ja\u0308tkuva liikluskaose mo\u0303jusid Kesklinna vene gu\u0308mnaasium ja juudi kool,\" lausus ta."}, {"text_idx": "#000023", "text": "Svet teatas neljapa\u0308eval, et vastab nii linnavolinike kui ka ko\u0303igi teiste ku\u0308simustele sama pa\u0308eva o\u0303htupoolikul Facebooki lehel."}, {"text_idx": "#000025", "text": "Tallinna opositsiooni enamus kaalub liikluskaose to\u0303ttu Ko\u0303lvarti umbusaldamist"}, {"text_idx": "#000026", "text": "Svet: suurte ehitusobjektide varasem valmimine vo\u0303iks tuua ehitajale preemia"}, {"text_idx": "#000027", "text": "OTSE kell 11: Tallinna juhid selgitavad kooliaasta alguse liiklusolusid"}, {"text_idx": "#000028", "text": "Osa trammiliine hakkab Tallinnas taas ka\u0308ima septembri, osa oktoobri alguses"}, {"text_idx": "#000031", "text": "Gauff naasis pa\u0308rast esimest sla\u0308mmivo\u0303itu va\u0308ljakule vo\u0303iduga"}, {"text_idx": "#000033", "text": "\"Otse uudistemajast\" kolmapa\u0308eval kell 11: millal teame, et kriis on ka\u0308es?"}, {"text_idx": "#000034", "text": "Muusikapreemia pa\u0308lvinud Killandi: see on konkurentsitult mu armsaim preemia"}, {"text_idx": "#000039", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000044", "text": "Poolas kogunesid ku\u0308mned tuhanded inimesed opositsiooni meeleavaldusele"}, {"text_idx": "#000047", "text": "Briti teadur: Ukraina suur la\u0308bimurre vo\u0303ib tulla alles ja\u0308rgmisel kevadel"}, {"text_idx": "#000048", "text": "Ehitajate hinnangul peavad nad la\u0308hiaastail tegevust koomale to\u0303mbama"}, {"text_idx": "#000049", "text": "Esmaspa\u0308eval sajab mitmel pool hoovihma"}, {"text_idx": "#000050", "text": "Kalev/Cramo tagama\u0308ngija lahkus perekondlikel po\u0303hjustel klubist"}, {"text_idx": "#000057", "text": "Ra\u0308ppar Ma\u0308x uuest singlist: alguses oli plaan 20 ema muusikavideosse kutsuda"}, {"text_idx": "#000058", "text": "Endine diplomaat: rootslased su\u0308u\u0308distavad va\u0308givallas poliitilist eliiti"}, {"text_idx": "#000059", "text": "EL-i va\u0308lisministrid arutavad Kiievis Ukraina abistamist"}, {"text_idx": "#000060", "text": "Suuremad pa\u0308ikeseparkide arendused on pausile pandud"}, {"text_idx": "#000062", "text": "Poola valimised vo\u0303ivad riigi poliitika u\u0308mber kujundada"}, {"text_idx": "#000063", "text": "Slovakkias eelistasid valijad venemeelset Smeri"}, {"text_idx": "#000065", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]